ആത്മീയ ഗരിമയില് ബാബ ബുധന്‍ഗിരി – Utharadesam\nപൂമരങ്ങള് പൂത്തു നില്‍ക്കുന്ന വിജനമായ മലമ്പാതയിലൂടെ ഓടുമ്പോള് പ്രകൃതിയുടെ മനോഹാരിതയില് അറിയാതെ നാം പറഞ്ഞു പോകും ‘ദൈവത്തിന്റെ സൃഷ്ടി എത്ര മനോഹരം…’\nഇടയിലെവിടെയോ വെള്ളിയരഞ്ഞാണം പോലെ നേര്‍ത്തൊഴുകുന്ന തൂവെള്ളപ്പുഴ! നാസാരന്ധ്രങ്ങളിലൂടെ ഉള്ളിലേക്ക് പരന്നൊഴുകുന്ന കാപ്പിപ്പൂക്കളുടെ സുഗന്ധം. ചുറ്റും കടുത്ത പച്ചയില് പരിലസിക്കുന്ന വൃക്ഷലതാദികള് നിറഞ്ഞ കാട്. ദൂരെ കാണുന്ന മഞ്ഞുപൊതിഞ്ഞ മലനിരകളുടെ മനം മയക്കുന്ന ദൃശ്യങ്ങള്..\nവണ്ടി പിന്നെയും നീങ്ങി കുപ്പള്ളി ഗ്രാമം പിന്നിട്ടു. പഴയ ഗാനത്തില് താളം പിടിച്ച് യാത്രയുടെ മനോഹാരിതയില് ഞങ്ങള് അലിഞ്ഞ് ചേര്‍ന്നു.\nദൂരെ നിന്നും പള്ളിമിനാരം കാണാനിടയായി വണ്ടി ഒതുക്കി പ്രാര്‍ഥനക്കായി ഞങ്ങള് ഇറങ്ങി. പ്രാര്‍ത്ഥന കഴിഞ്ഞ് സബാബ് വളയം പിടിച്ചു സമീര് പാടാന് തുടങ്ങി ‘തൂ കുജാ മന് കുജാ’… കൂടെ ഹനീഫിന്റെ താളവും, വളഞ്ഞു പുളഞ്ഞും നീണ്ട പാതയിലൂടെ കാടിന്റെ ശ്രുതിയും കേട്ട് ശാന്തിപുരം കവല പിന്നിട്ട് വണ്ടി പിന്നെയും ബാബ ബുധന്‍ഗിരി ലക്ഷ്യമാക്കി നീങ്ങി.\nതിരക്കേറിയ ചിക്മാംഗ്ലൂര് തെരുവുകള്..! ദൂരെ ആള്‍കൂട്ടം കണ്ട ഇടത്തേക്ക് വച്ചുപിടിച്ചു.\nആദ്യമായിട്ടാണ് കാപ്പിയില് സ്മാളും ലാര്‍ജുമൊക്കെ കാണുന്നത്.\nമൂന്നു ലാര്‍ജ് കാപ്പിക്ക് പറഞ്ഞു. ആളു നന്നായി മലയാളം സംസാരിക്കുന്നു;\nമലയാളിയാണോന്നു ചോദിച്ചപ്പോള് ഇപ്പോളല്ലെന്നു മറുപടി, കൂടുതല് ചൂഴ്ന്നു ചോദിച്ചില്ല, അന്യനാട്ടില് സ്വയം വെളിപ്പെടുത്താന് ആഗ്രഹിക്കാത്ത പലര്‍ക്കും ഒരു പക്ഷെ, പങ്കുവെക്കാന് മടിക്കുന്ന ഭൂതകാലത്തിന്റെയും തീഷ്ണമായ ജീവിതത്തിന്റെയും നാടുവിടലിന്റെയുമൊക്കെ ചരിത്രമുണ്ടാകും. ‘കാപ്പി എന്ന് വെച്ചാല് ഇതാണ് കാപ്പി’ യെമനില് നിന്ന് പത്ത് മുന്നൂറ് വര്‍ഷങ്ങള്‍ക്കു മുമ്പ് ഇന്ത്യയിലേക്ക് ഏഴ് കാപ്പിക്കുരുവുമായി വന്നതാണ് ബാബ. അതാണ് ഇന്ത്യയിലെ കാപ്പികൃഷിക്ക് അടിത്തറയിട്ടതും കാപ്പി ഉല്‍പാദനത്തില് ലോകത്തിലെ അനിഷേധ്യ ഇടമായി ഇന്ത്യയെ വളര്‍ത്തിയതും. അതുകൊണ്ടുതന്നെ.\nആ കാപ്പിയും പേരറിയാത്ത കടിയും നൃത്തം വെക്കുന്ന രുചി മുകുളങ്ങളുമായി മലയാളി ബന്ധത്തില് കാശ് കുറച്ചു മാത്രം വാങ്ങിയ ആ ചേട്ടനോട് യാത്ര പറഞ്ഞു വണ്ടിയെടുത്തു നേരെ മുള്ളയന്‍ഗിരി കൊടുമുടിയിലേക്ക്..! ഇവിടന്ന് ഇനി അങ്ങോട്ട് കാട്ടിലൂടെ കിലോമീറ്റര് നീളമുള്ള മലമ്പാതയിലൂടെ വണ്ടി ഞരങ്ങി കയറിത്തുടങ്ങി. വഴിയിലെങ്ങും വെള്ളം കുത്തിയൊഴുകുന്നതും ഒപ്പം ചീവിടികരയുന്ന ശബ്ദവും കാതില് തുളച്ചുകയറി ഹരിത സമൃദ്ധിയില് അണിഞ്ഞൊരുങ്ങിയ കാട് മനസ്സിനെ വല്ലാതെ കൊതിപ്പിച്ചു കൊണ്ടേയിരുന്നു.\nമുകളിലേക്ക് കയറുന്തോറും തണുപ്പിന്റെ കാഠിന്യം കൂടിക്കൂടി വന്നു. അതുവരെ കാറിന്റെ സൈഡ് വിന്‍ഡോയിലൂടെ വന്നിരുന്ന ഇളം കുളിരുള്ള കാറ്റാണെങ്കില് ഇപ്പോള് വരുന്നത് കിടുകിടാ വിറപ്പിക്കുന്ന നല്ല തണുപ്പുള്ള കാറ്റായി. തുറന്നിട്ട ഗ്ലാസുകള് തണുപ്പിന്റെ കാഠിന്യം കൊണ്ട് മെല്ലെ ഉയരാന് തുടങ്ങി. ഒടുവില് ചുരം കയറി മുകളിലെത്തിയപ്പോള് മഞ്ഞ് മൂടിക്കിടക്കുന്ന വഴിയില് വണ്ടികള് പാര്‍ക്ക് ചെയ്തിരിക്കുന്നത് കണ്ടു.\nപാതയേത് കരയേത് എന്ന് തിരിച്ചറിയാന് പറ്റാത്ത വിധം കോട പുതച്ചിരിക്കുന്നു. ചിത്രം പകര്‍ത്താനായ് പുറത്തിറങ്ങിയതും\nഒളിച്ചിരുന്ന കോടമഞ്ഞ് ഞങ്ങളെ ആകെ വാരിപ്പുണര്‍ന്നു. ജീവിതത്തില് മഞ്ഞും മഴയും ഓക്കെ ചുരുങ്ങിയ മണിക്കൂറില് ആസ്വദിക്കാന് ഇത്രയും നല്ലൊരു സ്ഥലം വേറെ ഇല്ലെന്നുതന്നെ തോന്നി.\nമാമര കൊമ്പുകളില് തൂങ്ങിയാടുന്ന കാട്ടു കുരങ്ങന് കുട്ടികള്, റോഡ് മുറിച്ചു കടക്കുന്ന ആട്ടിന് പറ്റങ്ങള്! വണ്ടിയുടെ മുരള്‍ച്ചയിലും തെന്നി മാറാതെ പശുക്കള് പാതമുഴുവന് കീഴടക്കിയ കാഴ്ചയാണ് കണ്ടത്.\nകോടമഞ്ഞിനുള്ളില് നിന്നുയരുന്ന കാട്ടരുവികളുടെ സംഗീതം വഴിയോരങ്ങളെ ശബ്ദമുഖരിതമാക്കികൊണ്ടിരിക്കുന്നു.\nബാബാ ബുധന്‍ഗിരിയിലേക്കുള്ള പാതയില് പലയിടത്തും ചെറുവെള്ളച്ചാട്ടങ്ങള് കാണാം. പാറയിടുക്കില് നിന്ന് പ്രവഹിക്കുന്ന വെള്ളത്തിന്റെ കുളിരു കൊള്ളാനും അവിടെ നിന്ന് ഫോട്ടോ എടുക്കാനുമായി പലരും വാഹനങ്ങള് സൈഡിലൊതുക്കി നില്‍ക്കുന്നത് കണ്ടു. ദാദാഹയാത്തിന്റെ പ്രകൃതി രമണീയമായ അരികിലേക്ക് ഞങ്ങളെത്തി..! വിസ്മയക്കാഴ്ചകളൊരുക്കുന്ന ബുധന്‍ഗിരി മലക്ക് മുകളില് എത്തിയാല് മലവെള്ളപ്പാച്ചില് പോലെ സഞ്ചാരികളുടെ ഒഴുക്കായിരിക്കും അവിടെ. വാഗമണ് മലനിരകളെ വെല്ലുന്ന മനോഹര വീഥികള്, തീര്‍ഥാടകരെയും കുത്തിനിറച്ചു കിതച്ചു മലകയറുന്ന ജീപ്പുകള്, ഓമ്‌നി വാനുകള്, ഓട്ടോകളൊക്കെ നാട്ടിലെ സ്‌കൂള് വണ്ടികളെ ഓര്‍മിപ്പിക്കും വിധം മനുഷ്യ ജീവനുകള് കുത്തിനിറച്ചിരിക്കുന്നു.\nമഞ്ഞ് കണങ്ങള് പുകയായി ആ മലയോര പ്രദേശത്തെയാകെ മൂടിയിരിക്കുന്നു. അനുഭൂതി ദായകമായൊരു കുളിരാണ് അവിടമാകെ…\nസമുദ്രനിരപ്പില് നിന്നും 1895 മീറ്റര് ഉയരത്തില് സ്ഥിതി ചെയ്യുന്ന ഇവിടത്തെ ഒരു പ്രത്യേക കാലാവസ്ഥയാണ് സഞ്ചാരികളെ പ്രേരിപ്പിക്കുന്നതെന്ന് എനിക്ക് തോന്നി.\nമലയിടുക്കിലെ ഗുഹക്കകത്തുള്ള ബാബയുടെ ഖബറിടമാണ് ഇവിടത്തെ പ്രധാന ടൂറിസ്റ്റ് കേന്ദ്രം.\nഅത് കൊണ്ടാണ് പ്രദേശത്തിന് ഈ പേര് വന്നതും. ബാബയുടെ ശിഷ്യന്മാരുടെ ഖബറിടങ്ങളും സമീപത്തായുണ്ട്. എല്ലാം കൂറ്റന് ഇരുമ്പ് വേലിക്കുള്ളിലാക്കി ബന്തവസാക്കി വെച്ചിരിക്കുകയാണ്. അങ്ങകലെയായ് ഏതോ സിനിമയുടെ ചിത്രീകരണം നടക്കുന്നതായി കണ്ടു വലിയൊരു ആള്‍കൂട്ടവും കുറേ നേപ്പാളികള് അവരുടെ പരമ്പരാകത വേഷത്തില് നില്‍പ്പുണ്ട്. ആ ഭാഗം ലക്ഷ്യമാക്കി ഞങ്ങള് നീങ്ങി, തെലുങ്ക് സിനിമയുടെ പഴയകാലത്തെ ചന്തയുടെ സെറ്റായിരുന്നു ഒരുക്കിയിരുന്നത്. മസാറിന്റെ അരികിലെത്തിയപ്പോള് തന്നെ റോസാപൂക്കളുടെയും അഗര്‍ബത്തിയുടെയും മണം അടിച്ചു കയറി, പച്ചപിടിച്ച കുന്നുകളില് മേയുന്ന കാലിക്കൂട്ടങ്ങളെയും.\nഎത്ര ക്ലിക്കിയാലും ക്യാമറയ്ക്ക് കൊതി തീരാത്ത സുന്ദര മലമടക്കുകളും പിന്നിട്ട് ബാബയുടെയും ശിഷ്യരുടേയും ദര്‍ഗയില്.\nപുറത്ത് പൊലീസ് ഔട്ട്‌പോസ്റ്റും, ചെരിപ്പഴിച്ച് താഴേക്ക് നടന്നു വെള്ളമിറ്റു വീഴുന്ന ഗുഹക്കകത്തു എരിയുന്ന ചന്ദനത്തിരികള്,\nഗുഹയില് ഇറ്റു വീഴുന്ന ജാലകണങ്ങള്‍ക്ക് സുഗന്ധമുണ്ടാകുമത്രെ.!\nപതിനൊന്നാം നൂറ്റാണ്ടില് മതപ്രചാരണാര്‍ത്ഥം എത്തിയ സൂഫിവര്യന് അബ്ദുല് അസീസ്മാക്കിയുടെ ആത്മീയ പാത പിന്തുടര്‍ന്നെത്തിയ ബാബാ ബുധന്റെ ഖബറിടമാണ് ഇതെന്നാണ് പറയപ്പെടുന്നത്. എ.ഡി.1005 ല് വെസ്റ്റ് ഏഷ്യയില് നിന്ന് ഇന്ത്യയിലെത്തിയ ഹസ്രത്ത് ദാദാ ഹയാത്ത് മീര് കലന്ദര് എന്ന സൂഫീ വര്യന്റെ ശിഷ്യനായ ബാബ ബുധന് ധ്യാനത്തിലിരുന്ന ഗുഹയാണിത്.\nവിഷ്ണുവിന്റെ അവസാനത്തെ അവതാരമായ ദത്താത്രേയയുടെ അവതാരമാണ് ഇവിടത്തെ ബാബയെന്ന് ഹിന്ദു മതസ്തരില് ഒരു വിഭാഗത്തിന്റെ വിശ്വസം. ഒരു വിഭാഗം ഇവിടെ ഉറൂസ് ആചരിച്ചപ്പോള് മറു വിഭാഗം ദത്ത ജയന്തി കൊണ്ടാടാന് ശ്രമിച്ചത് സംഘര്‍ഷത്തില് കലാശിച്ചിരുന്നു. പിന്നീട് വിവിധ സംഘടനകളുടെ നേതൃത്വത്തില് സമാധാന കമ്മിറ്റി ചേര്‍ന്ന് തര്‍ക്കങ്ങള് ഒത്തുതീര്‍പ്പാക്കുകയായിരുന്നുവത്രെ.\nഇതൊന്നിനും ചെവികൊടുക്കാതെ വേറിട്ട പ്രകൃതി ഭംഗി ആസ്വദിക്കാനും ഇവിടത്തെ മഹത്തുക്കള് പ്രചരിപ്പിച്ച നല്ല സന്ദേശങ്ങള് പഠിക്കാനുമാണ് വിവിധ ഭാഗങ്ങളിലുള്ളവര് ഇവിടെയെത്തുന്നത്.\nവിശ്വാസങ്ങളുടെയും തര്‍ക്കങ്ങളുടെയും ആ മായിക ലോകത്തു നിന്നും നാലു കിലോമീറ്റര് അപ്പുറം പോയാല് ഗാലികരെ പാറയമ്പലം. വിജനമായ പുല്‍മേടുകളിലൂടെ ഇടുങ്ങിയ വഴിതാണ്ടി എത്തിപ്പെടുന്നത് നമ്മുടെ വയനാട് ചെമ്പ്ര പീക്കിലെ ഹൃദയ തടാകം പോലൊരു തടാകക്കരയില്. അടുത്തുള്ള കല്ലമ്പലത്തിനടുത്തുള്ള കമ്പിയില് വിശ്വാസികള് ആചാരമായി അര്‍പ്പിച്ച പൂട്ടുകള്, വീശിയടിക്കുന്ന ഇളം കാറ്റില് വിജനമായ ആ കുന്നുകള് കാലാതീതമായ കുറെ കഥകള് പറയും പോലെ തോന്നി.\nസര്‍ക്കസുകാരുടെ മെയ് വഴക്കത്തോടെ ജീപ്പുകള് ആ ചെങ്കുത്തായ ഇടവഴികളിലൂടെയും ആളുകളെ കുത്തിനിറച്ചു പോകുന്നു. അരഞ്ഞാണം പോലെ കാണുന്ന വഴിയിലൂടെ ഞങ്ങള് മടങ്ങുകയാണ്.\nവളഞ്ഞുപുളഞ്ഞുകിടക്കുന്ന ചുരം റോഡിലൂടെ ഒരു ചലിക്കുന്ന മനുഷ്യകൊട്ടാരം മലകയറി വരുന്നപോലെ, വഴിയില് ബാബയുടെ അനുയായികളുടെ ദര്‍ഗ്ഗകളില് ഏതോ വിശ്വാസികള് കത്തിച്ച ചന്ദനത്തിരികള് ആ കൊടും തണുപ്പിലും പുകഞ്ഞമരുന്നു. വ്യൂ പൊയന്റ്കളും, ഗിരി ശ്രിംഗങ്ങളും, വ്യത്യസ്ത കാഴ്ചകളുമായി ചിക്മംഗ്‌ളൂരില് സഞ്ചാരികളെ മാടിവിളിക്കും ഇടങ്ങള് ഇനിയും ധാരാളമുണ്ടെങ്കിലും ഞങ്ങള് ഈ ഗിരി സുന്ദരിയോട് വിട പറയുകയാണ്..കണ്ണില് കൊതി തീരാത്ത ആത്മീയ ഗരിമയിലെ ബാബാ ബുധന് ഗിരിയെ കണ്ടുള്ള ഈ മടക്കയാത്രയില് കാപ്പിയിലകളുടെ മര്‍മരം ബാബയുടെ സ്തുതി ഗീതങ്ങളായി തോന്നിയാല് അത്ഭുതപ്പെടാനില്ല!\nബാബ ബുധന്‍ഗിരിയില് പോകുമ്പോള് സന്ദര്‍ശിക്കാവുന്ന മറ്റുസ്ഥലങ്ങള്: കര്‍ണാടകയിലെ ഏറ്റവും ഉയരംകൂടിയ കൊടുമുടി മുള്ളയന്‍ഗിരി ഇവിടെ മലമുകളില് ഒരു ക്ഷേത്രവുമുണ്ട്.\nവഴിയിലാണ് സീതാലയനമഠം കെമ്മനഗുണ്ടി പ്രകൃതി രമണീയമായ സ്ഥലമാണ് ചിക്മാഗ്ലൂരില് നിന്നും 62 കി.മീ. ഇവിടെ താമസിക്കാന് ജംഗിള് ലോഡ്ജസ് ഉണ്ട്. ക്ഷേത്രവും വെള്ളച്ചാട്ടവും ഒന്നിച്ചു സ്ഥിതിചെയ്യുന്ന സ്ഥലം കല്ലട്ടി വെള്ളച്ചാട്ടം (53 കി.മീ.)\nമഞ്ഞപ്പിത്തം ബാധിച്ച് മദ്രസാ അധ്യാപകന് മരിച്ചു\nമൊഗ്രാല് പുത്തൂര് 15-ാം വാര്‍ഡ് ലീഗ് ഹൗസ് മുനവ്വറലി തങ്ങള് ഉദ്ഘാടനം ചെയ്തു


Swapna had influence in Kerala CM Office NIA\nസ്വപ്നക്ക് മുഖ്യമന്ത്രിയുടെ ഓഫീസില് സ്വാധീനമെന്ന് എന്.ഐ.എ,ജോലി വാഗ്ദാനം ചെയ്തത് ശിവശങ്കര്\nPublished on : 06 Aug, 2020 , 6:28 am\nമുഖ്യമന്ത്രി പിണറായി വിജയനുമായി സ്വപ്നക്ക് സാധാരണ പരിചയം മാത്രമെന്നും എന്‍ഐഎ\nസ്വര്‍ണ്ണക്കടത്ത് കേസിലെ പ്രതി സ്വപ്‌ന സുരേഷിന് മുഖ്യമന്ത്രി പിണറായി വിജയന്റെ ഓഫീസുമായി ബന്ധമെന്ന് ദേശീയ അന്വേഷണ ഏജന്‍സി(NIA). സ്വപ്നക്ക് സ്‌പേസ് പാര്‍ക്കില് ജോലി നല്‍കിയത് മുഖ്യമന്ത്രിയുടെ പ്രിന്‍സിപ്പല് സെക്രട്ടറിയും ഐടി സെക്രട്ടറിയുമായിരുന്ന കാലത്ത് എം ശിവശങ്കര് ആണെന്നും എന്‍ഐഎ. ശിവശങ്കറില് നിന്ന് സ്വപ്‌ന ഉപദേശങ്ങള് സ്വീകരിച്ചിരുന്നു. യുഎഇ കോണ്‍സുലേറ്റിലും സ്വ്പ്നക്ക് നിര്‍ണായക ബന്ധമുണ്ടായിരുന്നു. സ്‌പേസ് പാര്‍ക്ക് പദ്ധതിയില് സ്വപ്നക്ക് വന് സ്വാധീനമുണ്ടായിരുന്നു. മുഖ്യമന്ത്രി പിണറായി വിജയനുമായി സ്വപ്നക്ക് സാധാരണ പരിചയം മാത്രമെന്നും എന്‍ഐഎ\nസ്വപ്‌നാ സുരേഷിന്റെ ജാമ്യഹര്‍ജിയെ എതിര്‍ത്താണ് എന്‍ഐഎയുടെ വാദം. സ്വര്‍ണ്ണക്കടത്ത് ഗൂഡാലോചനയില് സ്വപ്‌നയാണ് മുഖ്യകേന്ദ്രം. സ്വര്‍ണ്ണം വിട്ടുകിട്ടാന് ഇടപെടണമെന്ന് എം ശിവശങ്കറിനോട് സ്വപ്‌ന ആവശ്യപ്പെട്ടിരുന്നു. ശിവശങ്കറിന്റെ ഫ്‌ളാറ്റിലെത്തിയാണ് സ്വപ്‌ന ഈ ആവശ്യം ഉന്നയിച്ചത്. എന്നാല് ശിവശങ്കര് ഇടപെട്ടില്ലെന്നും എന്‍ഐഎ.\nഅഡീഷണൽ സോളിസിറ്റര് ജനറലാണ് എൻഐഎയ്ക്ക് വേണ്ടി ഹാജരായത്. ഒറ്റപ്പെട്ട സ്വർണക്കടത്തല്ല ഇതെന്നും രാജ്യത്തിന്റെ സാമ്പത്തിക വ്യവസ്ഥയെ അട്ടിമറിക്കാനാണ് പ്രതികൾ ശ്രമിച്ചതെന്നും ജാമ്യം നൽകരുതെന്നും എൻഐഎ കോടതിയെ അറിയിച്ചു.\nസ്വപ്‌ന സുരേഷ് ഇല്ലാതെ യുഎഇ കോണ്‍സുല് ജനറലിന് പ്രവര്‍ത്തിക്കാനാകാത്ത സാഹചര്യമുണ്ടായിരുന്നു. കോണ്‍സുലേറ്റില് നിന്ന് രാജിവച്ച ശേഷവും ആയിരം ഡോളര് ശമ്പളമായി ലഭിച്ചു.\nസ്വര്‍ണക്കടത്ത് കേസില് ബാഗ് പരിശോധിക്കാന് ഒരുങ്ങിയ കസ്റ്റംസ് ഉദ്യോഗസ്ഥരെ അറ്റാഷെ ഭീഷണിപ്പെടുത്തിയതായി വിവരം പുറത്തുവന്നിട്ടുണ്ട്. ബാഗ് പരിശോധിച്ചാല് യു.എ.ഇയില് ഉള്ള ഇന്ത്യന് ഡിപ്ലോമാറ്റുകള്‍ക്കുള്ള ബാഗ് പരിശോധിക്കുമെന്നായിരുന്നു ഭീഷണി. കേസിലെ പ്രതിയായ സരിത്തിന്റെ സാന്നിധ്യത്തിലായിരുന്നു അറ്റാഷെ കസ്റ്റംസ് ഉദ്യോഗസ്ഥരെ ഭീഷണിപ്പെടുത്തിയത്. തുടര്‍ന്ന് ബാഗ് തുറക്കാനായി കേന്ദ്ര വിദേശകാര്യ മന്ത്രാലയം ഇന്ത്യയിലെ യു.എ.ഇ. അംബാസിഡറെ സമീപിക്കുകയായിരുന്നുവെന്നും മാതൃഭൂമി റിപ്പോര്‍ട്ട് ചെയ്യുന്നു


എസ്എസ്എല്‍സി പരീക്ഷ 10 മുതല് ; ആകെ 464310 വിദ്യാര്‍ഥികള് - Trivandrum News\nതിരുവനന്തപുരം 8 മാര്‍ച്ച്: ഈവര്‍ഷത്തെ എസ്.എസ്.എല്.സി പരീക്ഷ മാര്‍ച്ച് 10 തിങ്കളാഴ്ച മുതല് 22 ശനിയാഴ്ച വരെയുളള ദിവസങ്ങളില് നടത്തും. വെളളിയാഴ്ചകളില് പരീക്ഷയില്ല. ശനിയാഴ്ചകളില് പരീക്ഷ ഉണ്ട്. 22നു െ്രെപവറ്റ് പരീക്ഷാര്‍ത്ഥികളുടെ ഐ.ടി പരീക്ഷ (പഴയ സ്‌ക്കീം) മാത്രമാണുളളത്. സ്‌ക്കൂള് ഗോയിങ്ങ് വിഭാഗത്തില് ഐ.ടിയ്ക്ക് എഴുത്തു പരീക്ഷയില്ല. ഐ.ടി തിയറി പരീക്ഷ പ്രാക്ടിക്കല് പരീക്ഷയോടൊപ്പം കമ്പ്യൂട്ടര് ഉപയോഗിച്ച് 19/02/2014 മുതല് 26/02/2014 വരെയുളള തീയതികളില് നടത്തി.\nആകെ 2815 സെന്ററുകളാണ് ഇത്തവണയുള്ളത്. കഴിഞ്ഞവര്‍ഷം 2800 ആയിരുന്നു പരീക്ഷാ സെന്ററുകളുടെ എണ്ണം. ആകെ പരീക്ഷയ്ക്കിരിക്കുന്ന കുട്ടികളില് 2,36,351 ആണ്‍കുട്ടികളും 2,27,959 പേര് പെണ്‍കുട്ടികളുമാണ്. എസ്.സി വിഭാഗത്തില് നിന്നും 49,066 പേരും എസ്.ടി വിഭാഗത്തില് നിന്നും 7,245 പേരും ഉള്‍പ്പെടുന്നു. ഈ വര്‍ഷം 3,42,614 കുട്ടികള് മലയാളം മീഡിയത്തിലും 1,16,068 കുട്ടികള് ഇംഗ്ലീഷ് മീഡിയത്തിലും, 2,302 കുട്ടികള് തമിഴ് മീഡിയത്തിലും 3,326 കുട്ടികള് കന്നട മീഡിയത്തിലുമാണ് എസ്.എസ്.എല്.സി പരീക്ഷ എഴുതുന്നത്. ഏറ്റവും കൂടുതല് വിദ്യാര്‍ത്ഥികള് പരീക്ഷയ്ക്കിരിക്കുന്ന സ്‌കൂളുകള്‍തിരുവനന്തപുരം പട്ടം സെന്റ് മേരീസ് ഹൈസ്‌ക്കൂളാണ്, 1721 എണ്ണം. ഏറ്റവും കൂടുതല് കുട്ടികള് പരീക്ഷയ്ക്കിരിക്കുന്ന വിദ്യാഭ്യാസ ജില്ല തിരൂര്, 36020. ഏറ്റവും കുറവ് കുട്ടികള് പരീക്ഷയ്ക്കിരിക്കുന്ന വിദ്യാഭ്യാസ ജില്ല, കുട്ടനാട് 2438. ഏറ്റവും കൂടുതല് കുട്ടികള് പരീക്ഷയ്ക്കിരിക്കുന്ന റവന്യൂ ജില്ലയായ മലപ്പുറം, 77296 വിദ്യാര്‍ഥികള്. ഏറ്റവും കുറവ് കുട്ടികള് പരീക്ഷയ്ക്കിരിക്കുന്ന റവന്യൂ ജില്ല ഇടുക്കി, 13708 വിദ്യാര്‍ഥികള്.\nഈ വര്‍ഷവും രണ്ടു സിലബസിലാണ് പരീക്ഷ നടത്തപ്പെടുന്നത്. 2011 വരെയുളള വര്‍ഷങ്ങളില് ആദ്യമായി പരീക്ഷയെഴുതിയ, െ്രെപവറ്റ് പരീക്ഷാര്‍ത്ഥികള്‍ക്ക് (ജഇഛ) പഴയ സിലബസിലും, മറ്റുളളവര്‍ക്ക് പുതിയ സിലബസിലുമാണ് പരീക്ഷ നടത്തുന്നത്. സംസ്ഥാനത്ത് ഏകദേശം 25,000 അദ്ധ്യാപകരെയാണ് ഇന്‍വിജിലേഷന് ഡ്യൂട്ടിക്കായി ഓരോ ദിവസവും പരീക്ഷാ ഹാളുകളില് നിയോഗിക്കുന്നത്. ചോദ്യപേപ്പര് രണ്ടുഘട്ടമായി ഫെബ്രുവരി 24 മുതല് മാര്‍ച്ച് 01 വരെയുളള തീയതികളില് അതാതു ജില്ലാ വിദ്യാഭ്യാസ ഓഫീസുകളിലെ സ്‌റ്റോറിങ്ങ് സെന്ററുകളില് എത്തിച്ചിരുന്നു.തങ്ങളുടെ സ്‌കൂളുകളില് ഓരോ ദിവസവും ആവശ്യമുളള ചോദ്യപേപ്പറുകള് ബന്ധപ്പെട്ട ചീഫ് സൂപ്രണ്ടും ഡെപ്യൂട്ടി ചീഫ് സൂപ്രണ്ടും മാര്‍ച്ച് 4,5,6 തീയതികളിലായി അതാതു ജില്ലാ വിദ്യാഭ്യാസ ഓഫീസുകളില് വച്ച് തരംതിരിച്ച് കെട്ടുകളാക്കി കേരളത്തിലെ 176 ദേശസാല്‍കൃത ബാങ്കുകളിലും 321 ട്രഷറികളിലുമായി സൂക്ഷിച്ചിരിക്കുകയാണ്. കഴിഞ്ഞ വര്‍ഷങ്ങളിലേതു പോലെ പരീക്ഷാ ദിവസം രാവിലെ ഇവ അതാത് പരീക്ഷാസെന്ററുകളിലെത്തിക്കുന്നതാണ്. ഗള്‍ഫ് മേഖലയിലെ ചോദ്യ പേപ്പറുകള് അതാതു രാജ്യങ്ങളിലെ ഇന്ത്യന് എംബസി/ കോണ്‍സലേറ്റുകളിലെ സ്‌ട്രോങ്ങ് റൂമുകളിലാണ് സൂക്ഷിച്ചിരിക്കുന്നത്.\nലക്ഷദ്വീപിലെ ബന്ധപ്പെട്ട പോലീസ്‌സ്‌റ്റേഷനുകളിലെ സ്‌ട്രോങ്ങ് റൂമുകളിലാണ് അവിടെയുളള പരീക്ഷാ സെന്ററുകളിലെ ചോദ്യപേപ്പറുകള് സൂക്ഷിയ്ക്കുന്നത്. ഓരോ ചോദ്യപേപ്പര് പായ്ക്കറ്റും അതാതു പരീക്ഷാമുറികളില് പരീക്ഷാര്‍ത്ഥികളുടെ മുമ്പില് വച്ചാണ് പൊട്ടിക്കുന്നത്. പൊട്ടിക്കുന്നതിനു മുമ്പായി ആ മുറിയിലെ ഇന്‍വിജിലേറ്ററും രണ്ടു കുട്ടികളും പായ്ക്കറ്റ് പൊട്ടിയിട്ടില്ലായെന്ന് പരിശോധിക്കേണ്ടതാണ്. മെയിന് ഷീറ്റലും അഡീഷണല് ഷീറ്റുകളിലും പരീക്ഷാര്‍ത്ഥികള് രജിസ്റ്റര് നമ്പര് എഴുതേണ്ടതാണ്. പരീക്ഷാ സമയത്തെ മൂന്നാമത്തെ ബെല് ലോംഗ് ബെല് ആണ്. പരീക്ഷയെഴുതി തുടങ്ങേണ്ടതാണെന്നുളള നിര്‍ദ്ദേശം അപ്പോള് ഇന്‍വിജിലേറ്റര്‍മാര് ഹാളില് നല്‍കുന്നതാണ്. അപ്പോഴാണ് പരീക്ഷാര്‍ത്ഥികള് പരീക്ഷയെഴുതി തുടങ്ങേണ്ടത്. അവസാനത്തെ ലോംഗ് ബെല് വരെ കുട്ടികള്‍ക്ക് ഉത്തരമെഴുതാന് അനുവാദമുണ്ട്. സവിശേഷ സഹായം ആവശ്യമുളള കുട്ടികള്‍ക്ക് കഴിഞ്ഞ വര്‍ഷത്തേതുപോലെ പരീക്ഷാ സഹായികളെ വയ്ക്കുന്നതിന് അനുവാദവും ഉത്തരക്കടലാസ് മൂല്യനിര്‍ണ്ണയത്തിലെ സഹായങ്ങളും ഈ വര്‍ഷവും നല്‍കും.\nഉത്തരക്കടലാസ് മൂല്യനിര്‍ണ്ണയം ഈ വര്‍ഷവും സംസ്ഥാനമൊട്ടാകെയുളള 54 കേന്ദ്രീകൃത മൂല്യനിര്‍ണ്ണയ ക്യാമ്പുകളിലായാണ് നടത്തുന്നത്. ഇവയെ നാലു സോണുകളായി തിരിച്ചിട്ടുണ്ട്. ഇംഗ്ലീഷ്, സോഷ്യല് സയന്‍സ്, കണക്ക്, ബയോളജി എന്നീ വിഷയങ്ങള്‍ക്ക് ഓരോ സോണിലും രണ്ടു ക്യാമ്പുകള് വീതം സജ്ജീകരിച്ചിട്ടുണ്ട്. മറ്റു വിഷയങ്ങള്‍ക്ക് ഓരോ ക്യാമ്പ് വീതമാണുളളത്. അറബി, ഉര്‍ദു, സംസ്‌കൃതം ഭാഷാ വിഷയങ്ങള്‍ക്കും കഴിഞ്ഞ വര്‍ഷങ്ങളിലേതുപോലെ രണ്ടു പ്രത്യേക ക്യാമ്പുകള് ക്രമീകരിച്ചിട്ടുണ്ട്. തമിഴ് പേപ്പറുകള്‍ക്കും രണ്ട് സോണില് മൂല്യനിര്‍ണ്ണയ ക്യാമ്പുകള് സജ്ജീകരിച്ചിട്ടുണ്ട്. എസ്.എസ്.എല്.സി പരീക്ഷയുടെ ഉത്തരക്കടലാസ്സുകളുടെ മൂല്യനിര്‍ണ്ണയം മാര്‍ച്ച് 29 ശനിയാഴ്ച മുതല് ഏപ്രില് 12 ശനിയാഴ്ച വരെയായാണ് നടത്തപ്പെടുന്നത്. ഏകദേശം 12,000 അദ്ധ്യാപകരെ ഉത്തരക്കടലാസ് മൂല്യനിര്‍ണ്ണയത്തിനായി വിവിധ ക്യാമ്പുകളിലായി നിയോഗിക്കുന്നുണ്ട്. പരീക്ഷാ ദൈര്‍ഘ്യം, ഒരു ദിവസം മൂല്യനിര്‍ണ്ണയം നടത്തേണ്ട ഉത്തരക്കടലാസ്സുകളുടെ എണ്ണം, പ്രതിഫലം എന്നിവ ചുവടെ ചേര്‍ക്കുന്ന നിരക്കിലാണ്.


Christmas Release: ആറു ചിത്രങ്ങളാണ് ഈ ക്രിസ്മസ് കാലത്ത് റിലീസിനെത്തുന്നത്\nUpdated: December 21, 2021 5:54:43 pm\nക്രിസ്മസ് കാലം തിയേറ്ററുകളെ സംബന്ധിച്ചും ഉത്സവകാലമാണ്. കോവിഡിനോട് അനുബന്ധിച്ച് നിശബ്ദമായ സിനിമാലോകത്തിന് പുത്തൻ ഉണർവ്വു നൽകി തിയേറ്ററുകൾ സജീവമായിരിക്കുകയാണ് വീണ്ടും. ക്രിസ്മസിനോട് അനുബന്ധിച്ച് റിലീസ് ചെയ്യാനായി ഒരുപിടി ചിത്രങ്ങളാണ് അണിയറയിൽ കാത്തിരിക്കുന്നത്. അജഗജാന്തരം, മ്യാവൂ, കുഞ്ഞെൽദോ, 83 എന്നിവയാണ് ക്രിസ്മസിന് മുന്നോടിയായി തിയേറ്ററിൽ റിലീസ് ചെയ്യുന്ന ചിത്രങ്ങൾ. മധുരം, മിന്നൽ മുരളി എന്നിവ ഓടിടി പ്ലാറ്റ്‌ഫോം വഴിയും ക്രിസ്മസ് സമയത്ത് പ്രേക്ഷകരിലേക്ക് എത്തും.\nAjagajantharam Release: അജഗജാന്തരം\n‘സ്വാതന്ത്ര്യം അര്‍ദ്ധരാത്രിയില്’ എന്ന ചിത്രത്തിന് ശേഷം ടിനുപാപ്പച്ചനും ആന്റണി വർഗീസും ഒന്നിക്കുന്ന ചിത്രമാണ് ‘അജഗജാന്തരം’. ഒരു ഉത്സവപ്പറമ്പിലേക്ക് ഒരു ആനയും പാപ്പാനും എത്തുന്നതും തുടര്‍ന്നുള്ള 24 മണിക്കൂറില് അവിടെ നടക്കുന്ന സംഭവങ്ങളുമാണ് ചിത്രം പറയുന്നത്. ഡിസംബർ 23നാണ് ചിത്രത്തിന്റെ റിലീസ്.\nചെമ്പന് വിനോദ്, സാബുമോന്, അര്‍ജുന് അശോക്, സുധി കോപ്പ, ജാഫര് ഇടുക്കി, ബീറ്റോ ഡേവിസ്, സിനോജ് വര്‍ഗീസ്, ലുക്ക്മാന്, രാജേഷ് ശര്‍മ, ടിറ്റോ വില്‍സണ് തുടങ്ങിയവരാണ് ചിത്രത്തില് മറ്റു പ്രധാന അഭിനേതാക്കൾ. സിൽവർ ബേ സ്റ്റുഡിയോസിന്റെ ബാനറിൽ ഇമ്മാനുവൽ ജോസഫും അജിത് തലാപ്പിള്ളിയും ചേർന്ന് നിർമ്മിച്ച ചിത്രത്തിന്റെ തിരക്കഥയൊരുക്കിയത് കിച്ചു ടെല്ലസും വിനീത് വിശ്വവും ചേർന്നാണ്.\nAsif AliBasil JosephChristmasJoju GeorgeNew ReleaseRanveer SinghSoubin ShahirTovino Thomas\nWeb Title: Christmas 2021 malayalam films theatre and ott release


UUKMA News വിദേശകാര്യ വകുപ്പ് ജെറമി ഹണ്ടിന്; ദീർഘകാലം ആരോഗ്യ വകുപ്പ് മന്ത്രിയായിരുന്ന ജെറമി ഹണ്ടിന്റെ സ്ഥാനക്കയറ്റം തെരേസാ മേയ്ക്ക് തുണയാകുമോ? - UUKMA News വിദേശകാര്യ വകുപ്പ് ജെറമി ഹണ്ടിന്; ദീർഘകാലം ആരോഗ്യ വകുപ്പ് മന്ത്രിയായിരുന്ന ജെറമി ഹണ്ടിന്റെ സ്ഥാനക്കയറ്റം തെരേസാ മേയ്ക്ക് തുണയാകുമോ? - UUKMA News\nവിദേശകാര്യ വകുപ്പ് ജെറമി ഹണ്ടിന്; ദീർഘകാലം ആരോഗ്യ വകുപ്പ് മന്ത്രിയായിരുന്ന ജെറമി ഹണ്ടിന്റെ സ്ഥാനക്കയറ്റം തെരേസാ മേയ്ക്ക് തുണയാകുമോ?\nലണ്ടൻ: രാഷ്ട്രീയ പ്രതിസന്ധിയിലൂടെ കടന്നു പോകുന്ന ബ്രിട്ടനിലെ മേയ് ഭരണകൂടത്തിന് തിരിച്ചടിയായാണ് വിദേശകാര്യ വകുപ്പ് മന്ത്രിയായിരുന്ന ബോറിസ് ജോൺസണിന്റെ രാജി പ്രഖ്യാപനം. മേയ് സർക്കാരിലെ കടുത്ത ബ്രെക്സിറ്റ് വാദിയായ ബോറിസിന്റെ രാജിയോടെ ഭരണ പ്രതിസന്ധി ഉടലെടുക്കുമെന്നായിരുന്നു ബ്രെക്സിറ്റ് വാദികളുടെ കണക്ക് കൂട്ടലുകൾ. ബ്രെക്സിറ്റ് സെക്രട്ടറി ഡേവിഡ് ഡേവിസ് രാജി വച്ചതിന് പിന്നാലെയാണ് ബോറിസിന്റെയും രാജിയെന്നതും ശ്രദ്ധേയമാണ്. ബ്രെക്സിറ്റ് ഉപമന്ത്രിയായിരുന്ന സ്റ്റീവ് ബക്കറും ഇവർക്കൊപ്പം രാജിവച്ചിരുന്നു.\nഎന്നാൽ ഇവരുടെ രാജിയോടെ പ്രധാനമന്ത്രി തെരേസാ മേയ്ക്ക് കാര്യങ്ങൾ കൂടുതൽ എളുപ്പമാകുമെന്നാണ് പുറത്ത് വരുന്ന വിവരങ്ങൾ. യൂറോപ്യൻ യൂണിയനുമായുള്ള കരാറുകളിൽ തീരുമാനങ്ങൾ എടുക്കാനാവാതെ തെരേസാ മേയും സംഘവും വലഞ്ഞത് കടുത്ത ബ്രെക്സിറ്റ് വാദികളായ ബോറിസിന്റെയും ഡേവിസിന്റെയും ഇടപെടലുകൾ മൂലമാണെന്ന് പൊതുവേ വിലയിരുത്തപ്പെടുന്നത്. എന്നാൽ പൊതുസമ്മതനായ ജെറമി ഹണ്ടിന്റെ സ്ഥാനക്കയറ്റത്തോടെ മേയ് മന്ത്രിസഭയിൽ മേയ് വിഭാഗത്തിന് കൂടുതൽ മേൽക്കോയ്മ നിലനിറുത്താനായി. നേരത്തേ തന്നെ മന്ത്രിസഭാ പുനഃസംഘടന നടത്തിയപ്പോൾ പോലും ആരോഗ്യ വകുപ്പിൽ തന്നെ തുടരുമെന്ന് പ്രഖ്യാപിച്ച ജെറമി ഹണ്ട് പുതിയ തീരുമാനത്തോടെ മെയ്ക്ക് പിന്നിൽ അണിനിരക്കുമെന്നാണ് പ്രഖ്യാപിച്ചത്. പ്രധാനമന്ത്രിക്ക് പിന്തുണ നൽകേണ്ട സമയമായി എന്നാണ് ജെറമി ഹണ്ട് പറഞ്ഞത്. എൻ എച്ച് എസിന്റെ എഴുപതാം പിറന്നാളിൽ 20 ബില്യൺ പൗണ്ടിന്റെ അധിക ഫണ്ട് അനുവദിച്ച് കൊണ്ടാണ് ഹണ്ടിന്റെ പടിയിറക്കം. അതുകൊണ്ട് തന്നെ പൊതുജനങ്ങൾക്കിടയിലും ഹണ്ടിന്റെ സ്വീകാര്യത വർധിക്കുകയാണ്.\nബ്രിട്ടൻ വൻ രാഷ്ട്രീയ പ്രതിസന്ധിയിലേക്ക്; ഡേവിസിന് പിന്നാലെ ബോറിസും രാജിവച്ചു; പതറാതെ തെരേസാ മേയ്\n2012ൽ ആരോഗ്യ മന്ത്രിയായി അധികാരമേറ്റ ജെറമി ഹണ്ട് നിരവധി പ്രശനങ്ങളിൽക്കൂടിയാണ് കടന്ന് പോയത്. ജൂനിയർ ഡോക്ടർമാരുടെ സമരം, എൻഎച്ച്എസ് ഫണ്ട് വെട്ടിച്ചുരുക്കൽ, വിന്റർ ക്രൈസിസ് തുടങ്ങിയവയൊക്കെ അഭിമുഖീകരിച്ച ഹണ്ട്, നിരവധി മാറ്റങ്ങളാണ് എൻ എച്ച് എസ് മേഖലയിൽ നടപ്പിലാക്കിയിട്ടുള്ളത്.\nകഴിഞ്ഞ വെള്ളിയാഴ്ച ചേക്കേഴ്സിൽ നടന്ന കൂടിയാലോചനയിൽ ബോറിസും ഡേവിസും അടക്കമുള്ള മന്ത്രിമാർ തെരേസാ മേയ്ക് ബ്രെക്സിറ്റ് ഡീലുകളിൽ പൂർണ്ണ പിന്തുണ നൽകിയിരുന്നു. എന്നാൽ നാൽപ്പത്തിയെട്ട് മണിക്കൂറിനുള്ളിൽ പ്രധാനപ്പെട്ട രണ്ടു മന്ത്രിമാരുടെ പിന്തിരിപ്പൻ നയം കൺസർവേറ്റിവ് പാർട്ടി അംഗങ്ങളിലും പ്രതിഷേധത്തിനിടയാക്കിയിട്ടുണ്ട്.\nഗ്രേ ലിസ്റ്റിൽ നിന്നും മാറ്റണം എന്ന പാകിസ്താന്റെ അപേക്ഷ തള്ളി എഫ്.എ.ടി.എഫ്. വിജയിച്ചത് ഇന്ത്യ അടക്ക...\nനെയ്യാറ്റിൻകരയിൽ തെരുവുനായ ആക്രമണത്തെ തുടർന്ന് 20 പേർക്ക് പരുക്ക്. ഇതിൽ4പേരുടെ നില ഗുരുതരമാണ്. ഗു...\nരമേശ് ചെന്നിത്തലയ്ക്ക് തെരഞ്ഞെടുപ്പ് ചുമതല നല്‍കാന് ഹൈക്കമാന്‍ഡ്; ഗുജറാത്തിലും പഞ്ചാബിലും പരിഗണിക്ക...\nരമേശ് ചെന്നിത്തലയ്ക്ക് തെരഞ്ഞെടുപ്പ് ചുമതല നല്‍കാന് കോണ്‍ഗ്രസ് ഹൈക്കമാന്‍ഡ്. ഗുജറാത്തിലേക്കും പഞ്ച...


തോക്കുധാരിയായ യുവാവ് പലതവണ വെടിയുതിര്‍ക്കുകയായിരുന്നു\nപാകിസ്താന് ആഭ്യന്തരമന്ത്രി അഹ്‍സാന് ഇഖ്‍ബാലിന് നേരെ വധശ്രമം. സെന്‍ട്രല് പഞ്ചാബിലെ തെരഞ്ഞെടുപ്പ് റാലിക്കിടെ യുവാവ് വെടിയുതിര്‍ക്കുകയായിരുന്നു. പരിക്കേറ്റ ഇദ്ദേഹം ആശുപത്രിയില് ചികിത്സയിലാണ്.\nകഴിഞ്ഞ ദിവസം വൈകീട്ട് ഒരു തെരഞ്ഞെടുപ്പ് റാലിയെ അഭിസംബോധന ചെയ്ത് മടങ്ങവെയാണ് 59 കാരനായ അഹ്‍സാന് ഇഖ്‍ബാലിന് നേരെ ആക്രമണം നടന്നത്. തോക്കുധാരിയായ യുവാവ് പലതവണ വെടിയുതിര്‍ക്കുകയായിരുന്നു. തോളിന് വെടിയേറ്റ് വീണ ഇഖ്‍ബാലിനെ നാരോവാല് ജില്ലാ ആശുപത്രിയില് പ്രവേശിപ്പിക്കുകയായിരുന്നു.\nപിന്നീട് ലാഹോറിലേക്ക് വിദഗ്ധ ചികിത്സയ്ക്കായി മാറ്റി. പരിക്ക് ഗുരുതരമല്ലെന്നാണ് അദ്ദേഹത്തിന്റെ മകനും പ്രാദേശിക ഭരണനേതൃത്വവും അറിയിച്ചത്. സഹ ആഭ്യന്തരമന്ത്രി തലാല് ചൌധരിയും അഹ്‍സാന് ഇഖ്‍ബാല് ഉടന് തിരിച്ചുവരുമെന്ന് പ്രതീക്ഷ പ്രകടിപ്പിച്ചു.\nവെടിവെച്ചയാളെ പൊലീസ് പിടികൂടുകയും കൂടുതല് അന്വേഷണം വ്യാപിപ്പിക്കുകയും ചെയ്തിട്ടുണ്ട്. സംഭവത്തില് പ്രധാനമന്ത്രി ഷാഹിദ് ഖഖാന് അബ്ബാസി അപലപ്പിക്കുകയും റിപ്പോര്‍ട്ട് ആവശ്യപ്പെടുകയും ചെയ്തിട്ടുണ്ട്. പിഎംഎല്-എന് മന്ത്രിസഭയിലെ പ്രധാന നേതാവായ അഹ്‍സാന് ഇഖ്‍ബാല് കഴിഞ്ഞ വര്‍ഷമാണ് ആഭ്യന്തരമന്ത്രിയായി ചുമതലയേറ്റത്.


ന്യൂഡല്‍ഹി: പത്താന്‍കോട്ട് വ്യോമസേനാ കേന്ദ്രത്തിലെ ഭീകരാക്രമണവുമായി ബന്ധപ്പെട്ട് പഞ്ചാബ് എസ്.പി സല്‍വീന്ദര് സിംഗിനെ എന്.ഐ.എ അറസ്റ്റു ചെയ്യും. എസ്.പിയുടെ മയക്കുമരുന്ന് ലോബിയുമായുള്ള ബന്ധമാണ് ഭീകരര്‍ക്ക് സഹായമായതെന്നതിന് തെളിവ് ലഭിച്ചിട്ടുണ്ട്.\nഎസ്.പി നല്‍കിയ മൊഴിയിലെ വൈരുധ്യത്തെതുടര്‍ന്ന്, കാര് റാഞ്ചലിനു മുമ്പ് പ്രാര്‍ത്ഥിക്കാന് കയറിയെന്നു പറയുന്ന ക്ഷേത്രത്തിന്‍െറ കെയര് ടേക്കറെയും എന്.ഐ.എ ചോദ്യം ചെയ്യും. ഭീകരര് നുഴഞ്ഞുകയറിയത് ബമിയാല് ഗ്രാമത്തിലേക്കാണെന്നാണ് നിഗമനം. ഈ ഗ്രാമത്തിലെ പഞ്ച് പീര് ദര്‍ഗയുടെ കെയര് ടേക്കര് സോം രാജിനെയാണ് ചോദ്യം ചെയ്യാന് വിളിച്ചത്. പാചകക്കാരന് മദന് ഗോപാലിനു പുറമെ, സല്‍വീന്ദറിനെ ബുധനാഴ്ചയും ചോദ്യം ചെയ്യും.\nസല്‍വീന്ദര് സിംഗിനേയും ഒപ്പമുണ്ടായിരുന്ന രണ്ടു പേരെയും വഴിയില് തള്ളി കൈക്കലാക്കിയ ഒൗദ്യോഗിക വാഹനത്തിലാണ് ഭീകരര് പത്താന്‍കോട്ട് എത്തിയത്. തങ്ങളെ ഭീഷണിപ്പെടുത്തി വണ്ടി റാഞ്ചുകയായിരുന്നുവെന്നാണ് സല്‍വീന്ദര് പറയുന്നത്. സല്‍വീന്ദറിനെ പോളിഗ്രാഫ് പരിശോധനക്ക് വിധേയനാക്കും.\nജമ്മു-കശ്മീരിലെ സാംബ, കത്തുവ മേഖലകളില് എന്.ഐ.എ സംഘം നേരിട്ടെത്തി അന്വേഷണം നടത്തി. പത്താന്‍കോട്ടെ ഭീകരാക്രമണവും ഇവിടത്തെ ഭീകരാക്രമണങ്ങളും തമ്മില് സമാനത കണ്ടതിനെ തുടര്‍ന്നാണിതെന്ന് ഏജന്‍സി വൃത്തങ്ങള് പറയുന്നു.\nകഴിഞ്ഞ ദിവസം പത്താന്‍കോട്ട് വ്യോമസേനാ കേന്ദ്രത്തില് നിന്ന് കണ്ടുകിട്ടിയ മൊബൈല് ഫോണ് ചണ്ഡിഗഢിലെ കേന്ദ്ര ഫോറന്‍സിക് സയന്‍സ് ലബോറട്ടറിക്ക് അയച്ചിട്ടുണ്ട്. പൊലീസ് ഓഫിസര്‍ക്കൊപ്പമുണ്ടായിരുന്ന ജ്വല്ലറിക്കാരന് രാജേഷ് വര്‍മയുടെയും പാചകക്കാരന് മദന് ഗോപാലിന്‍െറയും മൊഴികളില് വൈരുധ്യമുണ്ടെന്നതിനു പുറമെ, സാഹചര്യങ്ങളും സല്‍വീന്ദറിന് എതിരാണ്. വര്‍മക്ക് പരിക്കേറ്റപ്പോള് സല്‍വീന്ദര് സിങ്ങിനോ ഗോപാലിനോ പരിക്കില്ല. ഇന്നോവ കാറിന്‍െറ ഡ്രൈവര് ഇകാഗര് സിംഗിനെ ഭീകരര് കൊല്ലുകയും ചെയ്തു.\nപ്രാര്‍ഥന കഴിഞ്ഞ് ക്ഷേത്രത്തില്‍നിന്ന് രാത്രി ഒമ്പതരയോടെ പോയ സിംഗിനെ അര്‍ധരാത്രി 12.30നു ശേഷമാണ് ഭീകരര് വിട്ടതെന്നാണ് പറയുന്നത്. ഈ മണിക്കൂറുകളില് ഭീകരര് എന്തു ചെയ്തുവെന്ന കാര്യം വ്യക്തമല്ല. എസ്.പിയുടെ കൈവശം നാലു മൊബൈല് നമ്പറുകള് ഉണ്ടായിരുന്നു. ഇതിന്‍െറ ആവശ്യമെന്താണെന്നും പരിശോധിക്കുന്നു. ആദ്യ കോള് വിളിക്കാന് മൂന്നു മണിക്കൂര് വൈകിയതിന്‍െറ കാരണവും പരിശോധിക്കുന്നു.\nപത്താന്‍കോട്ട് ഭീകരാക്രമണം: മസ്ഊദ് അസ്ഹറിന്റെ ബന്ധത്തിന് തെളിവില്ലന്ന് പാക് അന്വേഷണസംഘം\nപത്താന്‍കോട്ട് ഭീകരാക്രമണവുമായി ബന്ധപ്പെട്ട കസ്റ്റിഡയിലെടുത്ത വയനാട് സ്വദേശിയെ വിട്ടയച്ചു\nപത്താന്‍കോട്ട് ഭീകരാക്രമണം: പൊലീസ് ഓഫിസറെ നുണപരിശോധന നടത്തും\nഅഭിഭാഷകര് വീണ്ടും മുടങ്ങി, ഹൈകോടതിയില് സിറ്റിംഗ് നിര്‍ത്തിവച്ചു\nമോഷ്ടിച്ച ഇരുചക്രവാഹനം വിറ്റുകൊടുക്കാന് വിസമ്മതിച്ച യുവാവിനെ കൊലപ്പെടുത്തിയ കേസില് പ്രതികള്‍ക്ക് ജീവപര്യന്തം കഠിനതടവ്\nദേശീയ മൊബൈല് പോര്‍ട്ടബിലിറ്റി സൗകര്യം മേയ് മൂന്ന് മുതല്\nനാരങ്ങാ മിട്ടായി (കഥ) പ്രിയമാനസി\nമക്കയില് കള്ളനോട്ടുമായി രണ്ട് മലപ്പുറം സ്വദേശികള് പിടിയില്\n“കൃപയിന് ചിറകടിയില് ” (Under Gracious Wings): റവ. ഫാ. പൗലോസ് റ്റി. പീറ്ററിന്‍െറ പൗരോഹിത്യ രജത ജൂബിലി സ്മരണികാ ഗ്രന്ഥം – ഒരാസ്വാദനം\nബംഗാളിയുടെ ഒന്നേകാല് ലക്ഷം എ.ടി.എം വഴി കവര്‍ന്നു


അഞ്ചു കോടിയുടെ ലംബോർഗിനിയുടെ മുകളിലൂടെ ഓടിയ ആളെ കൈകാര്യം ചെയ്ത് ഉടമ; വീഡിയോ… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/അഞ്ചു കോടിയുടെ ലംബോർഗിനിയുടെ മുകളിലൂടെ ഓടിയ ആളെ കൈകാര്യം ചെയ്ത് ഉടമ; വീഡിയോ…\nOctober 14, 2017\tLeaveacomment 2,493 Views\nവേഗത്തിനും കരുത്തിനുമൊപ്പം ആഡംബരത്തിനും പുതിയ മാനങ്ങൾ പകരുന്ന സൂപ്പർകാറുകൾ സ്വന്തമാക്കുന്നത് കോടികൾ മുടക്കിയാണ്. ഇങ്ങനെ കോടികൾ മുടക്കി സ്വന്തമാക്കുന്ന സൂപ്പർ കാറുകൾ, പൊന്നുപോലെയായിരിക്കും ഉടമകൾ പരിപാലിക്കുന്നത്. ഇങ്ങനെ ശ്രദ്ധാപൂർവം പരിപാലിക്കുന്ന ഇവയ്ക്കെന്തെങ്കിലും പറ്റുന്നത് ഉടമകൾക്ക് സഹിക്കാൻ പറ്റില്ല. അപ്പോൾ ഇത്തരത്തിലുള്ളൊരു സൂപ്പർകാറിന്റെ മുകളിലൂടെ ഒരാൾ ഓടിയാലോ?\nഏകദേശം അഞ്ചു കോടി രൂപ വിലയുള്ള ലംബോർഗിനിയുടെ മുകളിലൂടെ ഓടുന്ന ആളെ ഉടമ കൈകാര്യം ചെയ്യുന്ന വിഡിയോയാണിപ്പോൾ സമൂഹ മാധ്യമങ്ങളിൽ വൈറൽ. അമേരിക്കയിലെ സാൻഫ്രാൻസിസ്കോയിലാണ് സംഭവം നടന്നത്.\nവഴിയിൽ പാർക്കു ചെയ്തിരുന്ന ലംബോർഗിനി അവെന്റഡോറിന്റെ മുകളിലൂടെയാണ് ഒരാൾ ഓടിയത്. ഒരു പ്രാവശ്യം ഓടി രക്ഷപ്പെട്ടയാൾ രണ്ടാം വട്ടമെത്തിയപ്പോൾ ഉടമ പിടി കൂടുകയായിരുന്നു. പിടികിട്ടിയ ആളെ ഉടമ ശരിക്കും കൈകാര്യം ചെയ്യുന്നതും വിഡിയോയിലുണ്ട്.\n‘എക്സ്ട്രീം സൂപ്പർ സ്പോർട്സ് കാർ’ എന്ന വിശേഷണം പേറുന്ന കാറാണ് ലംബോർഗിനി അവെന്റഡോർ എസ് വി. ഏകദേശം 5.01 കോടി രൂപ മുതലാണു ലംബോർഗിനി അവെന്റഡോറിന്റെ മുംബൈ ഷോറൂമിൽ വില. 730 ബിഎച്ച്പി കരുത്തും 690 എൻഎം ടോർക്കുമുള്ള ഈ സൂപ്പർ കാറിന് പൂജ്യത്തിൽ നിന്ന് 100 കിലോമീറ്റർ വേഗത്തിലെത്താൻ വെറും 2.9 സെക്കന്റുകൾ മാത്രം മതി. 354 കിലോമീറ്ററാണു കൂടിയ വേഗം.\nSource – http://www.manoramaonline.com/fasttrack/auto-news/2017/10/13/man-climbs-the-roof-of-rs-5-crore-lamborghini-aventador-for-fun-owner-punches-knocks-him-ou.html


See No Evil / സീ നോ ഈവിൾ (2006) - എംസോൺ\nഎംസോൺ റിലീസ് – 3005\nസംവിധാനം Gregory Dark\nഒരു സംഘം കുറ്റവാളികളെ തടവുശിക്ഷയുടെ ഭാഗമായി ഒരു ഹോട്ടൽ വൃത്തിയാക്കുന്ന ജോലിക്കായി കൊണ്ടുവരുന്നു. അവിടെ അവർക്ക് അതിക്രൂരനും മാനസികരോഗിയുമായ ഒരു കൊലയാളിയെ നേരിടേണ്ടി വരുന്നു. തികച്ചും ഉദ്വേഗജനകവും ഭീതിപ്പെടുത്തുന്നതുമായ സംഭവവികാസങ്ങളാണ് തുടർന്ന് നടക്കുന്നത്.\nഈ പ്രമേയം ആസ്പദമാക്കി 2006-ൽ പുറത്തിറങ്ങിയ ഇംഗ്ലീഷ് ചലച്ചിത്രമാണ് “സീ നോ ഈവിൾ” (See No Evil). പ്രൊഫഷണൽ ഗുസ്തിയിലൂടെ ലോകപ്രശസ്തനായ കെയ്ൻ (ഗ്ലെൻ ജേക്കബ്സ്) കേന്ദ്രകഥാപാത്രമായി എത്തിയ ഈ ചലച്ചിത്രം നിർമ്മിച്ചിരിക്കുന്നത് വേൾഡ് റെസ്ലിംഗ് എന്റർടെയിൻമെന്റ് (WWE) ആണ്. ഗ്രിഗറി ഡാർക്ക് സംവിധാനം ചെയ്ത ഈ ചലച്ചിത്രം മികച്ച ബോക്സ് ഓഫീസ് വിജയം നേടി. 2014-ൽ ഈ സിനിമയുടെ സീക്വൽ ആയ “സീ നോ ഈവിൾ 2” (See No Evil 2) പുറത്തിറങ്ങി.\nFiled Under: Action, English, Horror, Thriller Tagged: Arun BS


സമാധാനത്തിന്‍റെ സംസ്ക്കാരം | Isha Sadhguru\n'നമുക്ക് സമാധാനമുള്ള മനുഷ്യര് ഇല്ല എന്നുള്ളപ്പോള്, സമാധാനമുള്ള ഒരു ഭൂമി ഉണ്ടാകുക എന്നത് വെറും ഒരു സ്വപ്നം മാത്രമാണ്.' - സദ്ഗുരു\nസദ്ഗുരു: ഇന്നത്തെ ലോകത്തില്, സംഘര്‍ഷം കത്തിപ്പടരുമ്പോഴെല്ലാം, ജനങ്ങള് സമാധാനത്തെക്കുറിച്ച് സംസാരിക്കുന്നു. ആദ്യമായി, സമാധാനമെന്നത് നാം സൃഷ്ടിച്ചെടുക്കേണ്ട ഒന്നല്ല എന്നു നമ്മള് മനസ്സിലാക്കേണ്ടതുണ്ട്. സംഘര്‍ഷം നമ്മുടെ സൃഷ്ടിയാണ്. നമ്മള് സംഘര്‍ഷം ഉണ്ടാക്കിയില്ലെങ്കില്, സമാധാനമുണ്ട്.\nനിങ്ങളും ഞാനും ഈ ഭൂമിയില് നിന്നും അപ്രത്യക്ഷരായാല് ലോകം വളരെ സമാധാനപൂര്‍ണ്ണമായേനെ, അല്ലേ? പക്ഷേ ഇന്നിവിടെ സംഘര്‍ഷമുണ്ട്. എന്തുകൊണ്ട്? സംഘര്‍ഷം ഉണ്ടാകുന്നത് വ്യത്യസ്തമായ പല തലങ്ങളിലാണ്. ഒരു വ്യക്തിക്കുള്ളില് തന്നെ വളരെയധികം സംഘര്‍ഷമുണ്ട്. അങ്ങനെയല്ലേ? മനുഷ്യനുള്ളില് തന്നെ വളരെയധികം സംഘര്‍ഷമുണ്ട്. അത് എല്ലായിടത്തും വ്യാപിക്കുന്നു: കുടുംബത്തിനുള്ളില് വളരെയധികം സംഘര്‍ഷമുണ്ട്; അയല്‍പക്കത്തും നിങ്ങള് സംഘര്‍ഷം കാണുന്നുണ്ട്. അവര് തോക്കുകളും ബോംബുകളും ഉപയോഗിക്കുന്നില്ലായിരിക്കാം, പക്ഷേ അവിടെ വലിയ സംഘര്‍ഷമുണ്ട്. മനുഷ്യര് തമ്മിലുള്ള ഉരസല് പല തലങ്ങളിലാണ് സംഭവിക്കുന്നത്, വര്‍ഗ്ഗങ്ങള് തമ്മില്, രാജ്യങ്ങള് തമ്മില്, രാജ്യങ്ങളുടെ കൂട്ടങ്ങള് തമ്മില്, എല്ലാം എപ്പോഴും സംഘര്‍ഷമുണ്ടായിരുന്നു. മതസമൂഹങ്ങള് തമ്മിലും സംഘര്‍ഷമുണ്ടായിട്ടുണ്ട്.\nനിങ്ങളും ഞാനും ഈ ഭൂമിയില് നിന്നും അപ്രത്യക്ഷരായാല് ലോകം വളരെ സമാധാനപൂര്‍ണ്ണമായേനെ, അല്ലേ?\nസംഘര്‍ഷം നമ്മുടെ ഭൂമിക്ക് പുതുമയുള്ള കാര്യമല്ല. അതിന് മനുഷ്യവര്‍ഗ്ഗത്തോളം തന്നെ പഴക്കമുണ്ട്. അതെപ്പോഴും അവിടെ ഉണ്ടായിരുന്നു. പക്ഷേ നാമതിന് ശാശ്വതമായ ഒരു പരിഹാരം കണ്ടെത്താന് ശ്രമിച്ചിട്ടില്ല. നമ്മളെപ്പോഴും അതെങ്ങനെ തത്ക്കാലം പരിഹരിക്കാമെന്നേ നോക്കിയിട്ടുള്ളൂ. രണ്ടു ഗ്രൂപ്പുകളിലെ വ്യക്തികള് തമ്മില് സംഘര്‍ഷം ഉണ്ടാകുകയാണെങ്കില്, അവര് ഒരു സമാധാനസംഗമം സംഘടിപ്പിക്കും, തല്‍ക്കാലത്തേക്ക് പ്രശ്നം പരിഹരിക്കും, മുന്നോട്ടുപോകും - വീണ്ടും ഏതെങ്കിലും രൂപത്തിലും, പിന്നീട് മറ്റൊരു രൂപത്തിലും അത് പടരുന്നത് കാണാമെന്ന് മാത്രം.\nഅതിനാല് സംഘര്‍ഷം പുതിയതല്ല; അത് പല രൂപത്തിലും സംഭവിച്ചിട്ടുണ്ട്. കൂടുതലെന്തു പറയാന്, തികച്ചും നിര്‍ഭാഗ്യകരമെന്നു പറയട്ടെ, ഈ ലോകത്തിലെ മതങ്ങള് - ഭൂമിയില് സമാധാനത്തിന്‍റെ ഉറവിടമായിരിക്കേണ്ടവ - അവയാണ് ഇന്ന് ഭൂമിയില് ഏറ്റവുമധികം സംഘര്‍ഷത്തിനു കാരണം. പൊതുവെ ലോകമെമ്പാടും മതത്തിന്‍റെ പേരില് വളരെയധികം ജനങ്ങള് കൊല്ലപ്പെട്ടു, ഏറ്റവും ഭയാനകമായ കാര്യങ്ങള് നടന്നു. നിങ്ങള് ചരിത്രത്തിലേക്കു തിരിഞ്ഞു നോക്കുകയാണെങ്കില്, ഏറ്റവുമധികം യുദ്ധങ്ങളും, കൊലകളും നടന്നിട്ടുള്ളത് പ്രധാനമായും മതത്തിന്‍റെ പേരിലാണെന്ന് നിങ്ങള്‍ക്ക് കാണാം. അത് വളരെ നിര്‍ഭാഗ്യകരമാണ്.\nഅതിനാല് ഇപ്പോള് നാം വീണ്ടും ഒരു താല്ക്കാലിക ശാന്തിക്കുവേണ്ടി മാത്രമാണോ ശ്രമിക്കുന്നത്? അതോ ഭൂമിയില് ഈ പ്രശ്നത്തിന് ശാശ്വതമായ ഒരു പരിഹാരത്തിനാണോ? സമാധാനത്തിന്‍റെ ഒരു സംസ്ക്കാരം കെട്ടിപ്പടുക്കുന്നതിനെക്കുറിച്ചാണ് നാം ചിന്തിക്കുന്നതെങ്കില്, നാം മനസ്സിലാക്കേണ്ട ഒരു കാര്യം, സംസ്ക്കാരമെന്നത് ഒരു രാത്രി കൊണ്ട് സംഭവിക്കുന്ന ഒന്നല്ല. സംസ്ക്കാരം ഒരു പ്രമേയം കൊണ്ട് സംഭവിക്കില്ല; ആരെങ്കിലും ഒരു നിയമം പാസാക്കുന്നതു കാരണവും സംസ്ക്കാരം സാധ്യമല്ല. സംസ്ക്കാരം ഒരു നീണ്ടകാലയളവില് സൃഷ്ടിക്കപ്പെടുന്ന ഒന്നാണ്.\nഒരു തലമുറ മുഴുവനും സമാധാനത്തോടെ ജീവിക്കുമെങ്കില്, എങ്കില്‍മാത്രമേ സമാധാനത്തിന്‍റെ ഒരു സംസ്ക്കാരം അടുത്ത തലമുറയിലേക്കും വ്യാപിക്കുകയുള്ളൂ. ആര്‍ക്കും ഒരു രാത്രികൊണ്ട് ഒരു സംസ്ക്കാരം സൃഷ്ടിക്കാനാവില്ല; അത് അസാധ്യമാണ്. അതിനാല് ഇപ്പോള് നാം സമാധാനത്തിന്‍റെ ഒരു സംസ്ക്കാരം സൃഷ്ടിക്കുന്നതിനെക്കുറിച്ച് ചിന്തിക്കുകയാണെങ്കില്, ആത്മാര്‍ത്ഥമായ ഒരു ദീര്‍ഘകാല സമീപനമാണ് വേണ്ടത്. ഇപ്പോഴുള്ള പ്രശ്നത്തിന് പെട്ടെന്നുള്ള ഒരു പരിഹാരം അല്ല വേണ്ടത്; അല്ലെങ്കില് നാളെ നമുക്ക് ഒരു പുതിയ പ്രശ്നം ഉണ്ടാകും.\nഒരു തലമുറ മുഴുവനും സമാധാനത്തോടെ ജീവിക്കുമെങ്കില്, എങ്കില്‍മാത്രമേ സമാധാനത്തിന്‍റെ ഒരു സംസ്ക്കാരം അടുത്ത തലമുറയിലേക്കും വ്യാപിക്കുകയുള്ളൂ. ആര്‍ക്കും ഒരു രാത്രികൊണ്ട് ഒരു സംസ്ക്കാരം സൃഷ്ടിക്കാനാവില്ല.\nനോക്കൂ, നാം മനസ്സിലാക്കേണ്ടത്, ഇവിടെ മനുഷ്യര് ജീവിക്കുന്നിടത്തോളം കാലം, നാം പരസ്പരം നടത്തുന്ന ഓരോ ഇടപാടുകളിലും, എന്‍റെ ലാഭം നിങ്ങളുടെ നഷ്ടവും, നിങ്ങളുടെ നഷ്ടം എന്‍റെ ലാഭവുമായിരിക്കും. ഇങ്ങനെയാണ് എല്ലാ ഇടപാടുകളും നടക്കുന്നത്, അല്ലേ? ഈ ലോകത്തില് നാം ഏര്‍പ്പെടുന്ന എല്ലാ ഇടപാടുകളും, എല്ലായ്പ്പോഴും കൊടുക്കല് വാങ്ങലാണ്. ചിലര് അല്പം കൂടുതല് ഉണ്ടാക്കുന്നു; ചിലര് അല്പം കുറച്ച് ഉണ്ടാക്കുന്നു; ഇത് സംഭവിച്ചേ മതിയാകൂ.\nഇപ്പോള് ഒരു ഇടപാടില്, നമ്മള് അല്പം കുറച്ച് നേടുമ്പോള്, നാം സ്വയം കോപാകുലരാകുകയും അസ്വസ്ഥരാകുകയും ചെയ്യുന്നു, അതിനാല് സമാധാനം ഉണ്ടാകുന്നില്ല. കുടുംബത്തിനുള്ളിലായാലും, രാജ്യങ്ങള് തമ്മിലായാലും ഇതു തന്നെയാണ് പ്രധാന പ്രശ്നം. നിങ്ങള് അതിന്‍റെ ഉപരിതലം മാത്രം നോക്കുകയാണെങ്കില്, ഈ ഭൂമിയിലെ യുദ്ധങ്ങള്‍ക്കും, വഴക്കുകള്‍ക്കും പല കാരണങ്ങളുള്ളതുപോലെ തോന്നാം. പക്ഷേ നിങ്ങളതിനെ ശരിക്കും നിരീക്ഷിക്കുകയാണെങ്കില്, എവിടെയോ കൊടുക്കല് വാങ്ങലിന്‍റെ ഒരു അടിസ്ഥാനപ്രശ്നമുണ്ട്. നാം പങ്കുവെയ്ക്കാന് ആഗ്രഹിക്കാത്ത എന്തോ ഒന്ന് നമ്മോട് പങ്കുവെയ്ക്കാന് ആവശ്യപ്പെടുന്നു, അതുകൊണ്ടാണ് ഇവിടെ പ്രശ്നം ഉണ്ടാകുന്നത്. പുറമേ, നാമതിനെ നല്ലതും ചീത്തയുമായി ചിത്രീകരിക്കുന്നു. അതു ശരിയല്ല. ആര്‍ക്കു കൂടുതല് കിട്ടുന്നു, ആര്‍ക്ക് കുറവു കിട്ടുന്നു എന്നുള്ളതാണ് പ്രശ്നം. അതങ്ങനെയല്ലേ?\nജീവിതത്തിലെ ചില നിമിഷങ്ങളില്, നമുക്ക് ന്യായരഹിതമായി നല്കേണ്ടിവരുന്നു എന്നു വിചാരിക്കുക. നാം അന്യായത്തിന് വിധേയരായിരിക്കുന്നുവെന്ന് നമുക്ക് തോന്നാം. ഇക്കാര്യങ്ങളെല്ലാം എല്ലാ മനുഷ്യര്‍ക്കും അവരുടെ ജീവിതത്തില് സംഭവിക്കാവുന്നതാണ്. അതെത്രയാണ്, അതിന്‍റെ അളവ്, എന്നിവ വ്യക്തികളുടെ ജീവിതസാഹചര്യം അനുസരിച്ച് വ്യത്യസ്തമായിരിക്കാം. പക്ഷേ നാം ഓരോരുത്തരും ഏതെങ്കിലും തരത്തിലുള്ള അന്യായത്തിനോ, നമ്മോടുള്ള അനീതിക്കോ വിധേയരായിരിക്കും. നിങ്ങളറിഞ്ഞിരിക്കേണ്ടത്, ഈ കാര്യങ്ങള് എവിടെയും സംഭവിക്കാം എന്നതാണ്. ഇത്തരം കാര്യങ്ങള് സംഭവിക്കുമ്പോള്, നമ്മുടെയുളളില് ക്ഷോഭമുണ്ടാകുകയാണെങ്കില്, ലോകത്തു സംഘര്‍ഷമുണ്ടാകുന്നത്, സ്വാഭാവികമായും അതിന്‍റെ ഒരു അനന്തരഫലം മാത്രമാണ്. നമുക്ക് സമാധാനമുള്ള മനുഷ്യര് ഇല്ല എന്നുള്ളപ്പോള്, സമാധാനമുള്ള ഒരു ഭൂമി ഉണ്ടാകുക എന്നത് വെറും ഒരു സ്വപ്നം മാത്രമാണ്. അങ്ങനെയൊരു കാര്യം ഒരിക്കലും സംഭവിക്കില്ല.\nPearls of Wisdom... Sadhguru\nയോഗ ദൈവത്തിനു ഭടന്മാരുടെ ആവശ്യമില്ല ഭൂതകാലത്തെ അറിവുകള് സൃഷ്ടിയുടെ ഭാഗം\nചോദ്യം അല്ലയോ സദ്ഗുരു! ഒരാളുടെ ജീവിതത്തിലെ ഏറ്റവും പ്രധാനപ്പെട്ട നിമിഷം ആ വ്യക്തിയുടെ മരണസമയം ആണെന്ന് പല ആദ്ധ്യാത്മിക പാരമ്പര്യങ്ങളിലും കാണുന്നുണ്ട്…\nഓര്‍മ്മ ഒരു ട്രെഡ്മില് പോലെയാണ്. യുവജനങ്ങള്‍ക്ക് സുഗമമായി കടന്നുപോകാനാകണം ആന്തരികതായേ കൈകാര്യം ചെയ്യാനാകണം


ദുബായ് ടൂറിസം കലണ്ടറിൽ ദീപാവലിയും | Diwali placed on Dubai Tourism Calendar\nഇന്ത്യന് കോണ്‍സല് ജനറല് വിപുല് പത്രസമ്മേളനത്തില്\nദുബായ്: ദീപങ്ങളുടെ ഉത്സവമായ ദീപാവലി ദുബായിയുടെ ടൂറിസം കലണ്ടറിൽ ഇടംപിടിച്ചു. ഇത്തവണ ദുബായിൽ ദീപാവലി ഉത്സവപരിപാടികൾ വിപുലമായ രീതിയിലാണ് ആവിഷ്കരിച്ചിരിക്കുന്നത്. ദുബായ് ടൂറിസത്തിന് ചുക്കാൻപിടിക്കുന്ന ദുബായ് ഫെസ്റ്റിവൽസ് ആൻഡ് റീടെയിൽ എസ്റ്റാബ്ലിഷ്‌മെന്റും ദുബായിലെ ഇന്ത്യൻ കോൺസുലേറ്റും ചേർന്നാണ് ഇക്കാര്യം പ്രഖ്യാപിച്ചത്. വ്യാഴാഴ്ചമുതൽ നവംബർ രണ്ടു വരെ ആഘോഷം നീളും.\nദുബായിലെ പ്രധാന ഷോപ്പിങ് മാളുകൾ കേന്ദ്രീകരിച്ച് വ്യാപാരമേളകൾ, ലേസർ ഷോകൾ, ദീപാലങ്കാരങ്ങൾ, സാംസ്കാരിക പരിപാടികൾ, വെടിക്കെട്ട്, ഇന്ത്യയിൽ നിന്നുള്ള പ്രശസ്തർ അണിനിരക്കുന്ന കലാപരിപാടികൾ എന്നിവ ദീപാവലി ആഘോഷത്തിന്റെ ഭാഗമായി ദുബായിലെ വിവിധ കേന്ദ്രങ്ങളിൽ അരങ്ങേറും. യു.എ.ഇ. യിലെ 33 ലക്ഷത്തോളം ഇന്ത്യക്കാർക്കും ആയിരക്കണക്കിന് സന്ദർശകർക്കും ഏറെ ആവേശം നൽകുന്നതാണ് ദീപാവലി ആഘോഷത്തോട് ദുബായ് കാണിക്കുന്ന താത്‌പര്യമെന്ന് ഇന്ത്യൻ കോൺസുൽ ജനറൽ വിപുൽ പറഞ്ഞു.\nവെടിക്കെട്ടിനും പടക്കങ്ങൾക്കും നിരോധനമുണ്ടെങ്കിലും നേരത്തെയും ദീപാവലി വേളകളിൽ ചെറിയ ഇളവുകൾ ദുബായ് സർക്കാരും പോലീസും ഇന്ത്യൻ സമൂഹത്തിന് അനുവദിച്ചിരുന്നു. ഇതനുസരിച്ച് തുറസ്സായ സ്ഥലങ്ങളിൽ ഇന്ത്യൻ കുടുംബങ്ങൾ പൂത്തിരി കത്തിച്ചും ചെറിയ പടക്കങ്ങൾ പൊട്ടിച്ചും ദീപാവലി ഗംഭീരമാക്കാറുണ്ട്. എന്നാൽ ടൂറിസം കലണ്ടറിൽ തന്നെ ഇത്തവണ ദീപാവലി സ്ഥാനം പിടിച്ചതോടെ കൂടുതൽ ആവേശത്തോടെയായിരിക്കും ഇത്തവണത്തെ ആഘോഷങ്ങൾ. ഈമാസം 26, 27 തീയതികളിലായിരിക്കും വെടിക്കെട്ട്. 24-ന് ദുബായ് ഫെസ്റ്റിവൽ സിറ്റിയിലും വെടിക്കെട്ടുണ്ടാകും. 26-ന് ദുബായ് വിമാനത്താവളത്തിൽ പ്രശസ്ത ഇന്ത്യൻ ബാൻഡ് ധ്രുവ് മൂന്നുമണിക്കൂർ സംഗീത പരിപാടി അവതരിപ്പിക്കും. ആഘോഷത്തിന്റെ ഭാഗമായി ദുബായ് ഡ്യൂട്ടി ഫ്രീ ഉത്‌പന്നങ്ങൾക്ക് 20 ശതമാനം ഇളവ് പ്രഖ്യാപിച്ചു. ദീപാവലി ആഘോഷ വേദികളിലേക്കുള്ള കരീം കാറുകളുടെ നിരക്കിൽ 20 ശതമാനം ഇളവുണ്ടാകും. തിരഞ്ഞെടുക്കപ്പെടുന്ന ഷോറൂമുകളിൽ 25 ശതമാനംവരെ ഇളവുണ്ടാകും.\nആഘോഷവും വ്യാപാരമേളയും ഇന്ന് തുടങ്ങുന്നു\nദുബായ് ടൂറിസത്തിന്റെ കൂടി സഹകരണത്തോടെയുള്ള ദീപാവലി ആഘോഷം ദുബായിലെ ഷോപ്പിങ് മാളുകൾ കേന്ദ്രീകരിച്ച് വ്യാഴാഴ്ച തുടങ്ങും. എന്നാൽ 24-ന് വ്യാഴാഴ്ചയായിരിക്കും പ്രധാന ആഘോഷം. അൽ ഫുത്തെം മാൾ ഗ്രൂപ്പ് ഒരുക്കുന്ന ഇമേജിൻ ഷോ ആയിരിക്കും ഇതിൽ ശ്രദ്ധേയം. ഹാത്തീസ് ഗാർഡൻ എന്ന പേരിൽ നടത്തുന്ന പ്രദർശനത്തിൽ ജീവൻ തുടിക്കുന്നപോലുള്ള അമ്പത് ആനകളുടെ രൂപങ്ങളുടെ പരേഡും പ്രദർശനവുമുണ്ടാകും. യു.എ. ഇയിൽ ആദ്യമായാണ് ഇത്തരമൊരു ഷോ അരങ്ങേറുന്നത്. പ്രമുഖ കലാകാരന്മാർ രൂപം കൊടുത്തതാണ് ഈ ആനശില്പങ്ങൾ. 200 ദിർഹത്തിന് മേൽ സാധനങ്ങൾ വാങ്ങുന്നവർക്ക് ഭാഗ്യസമ്മാന പദ്ധതികളും നടപ്പിലാക്കുന്നുണ്ട്.\nദുബായ് ഫെസ്റ്റിവൽ സിറ്റി: ദീപാവലിയുടെ പ്രധാന ആഘോഷവേദി ദുബായ് ഫെസ്റ്റിവൽ സിറ്റി മാളാണ്. ഹാത്തീസ് ഗാർഡൻ ഇവിടെ അവതരിപ്പിക്കും. വെടിക്കെട്ട്, ബോളിവുഡ് താരങ്ങൾ അണിനിരക്കുന്ന നൃത്തസംഗീത പരിപാടി എന്നിവയാണ് പ്രധാനം. പ്രവേശനം സൗജന്യം. ആദ്യമെത്തുന്ന അയ്യായിരം പേർക്ക് എൽ.ഇ.ഡി. റിസ്റ്റ് ബാൻഡ് ലഭിക്കും. വൈകീട്ട് നാലുമുതൽ രാത്രി വൈകുംവരെ ആഘോഷം നീണ്ടുനിൽക്കും. 18-ന് വെള്ളിയാഴ്ച മുതൽ 27 വരെ ദ പോയിന്റെ എന്ന പേരിലുള്ള സർപ്രൈസ് ബോക്‌സ് ഡാൻസ് ഉണ്ടാകും. ഫ്ളാഷ്‌മോബിന് പുറമെയാണിത്.\nഅൽസീഫ്: ദീപാവലിയോടനുബന്ധിച്ചുള്ള ദീവാലി ഫെയർ ആണ് സീഫിലെ പ്രധാന ആകർഷണം. ഈമാസം 24 മുതൽ 28 വരെയാണ് മേള. വിനോദപരിപാടികൾ, കുട്ടികൾക്കായുള്ള കളികൾ, 27-ന് വെടിക്കെട്ട് എന്നിവയാണ് അൽസീഫിലെ പ്രധാന പരിപാടി.\nഇബിൻ ബത്തൂത്ത മാൾ: സമ്മാനങ്ങളും ഇളവുകളുമാണ് ഇവിടെയുള്ള വാഗ്ദാനം.\nദേര സിറ്റി സെന്റർ: ഷോപ്പിങിനെത്തുന്നവർക്ക് ഒട്ടേറെ ആനുകൂല്യങ്ങളുണ്ട്. 250 ദിർഹത്തിന് മേലെ ഷോപ്പിങ് നടത്തുന്നവർക്ക് ഒരോ ആഴ്ചയും 25,000 ദിർഹം വരെ സമ്മാനമായി നൽകും. ഒക്ടോബർ 31 വരെ വ്യാപാരമേള നീളും.\nഗ്ലോബൽ വില്ലേജ്: ഈമാസം 29-ന് ആരംഭിക്കുന്ന ഗ്ലോബൽ വില്ലേജിലെ 240 ഇന്ത്യൻ സ്റ്റാളുകൾ ദീപാവലി ആഘോഷത്തിന്റെ എല്ലാ തിളക്കത്തോടെയുമാവും തുറക്കുന്നത്.\nസബീൽ പാർക്ക്: പാർക്കിലെ ആംഫിതിയറ്ററിൽ ഒക്ടോബർ 18 മുതൽ ഇന്ത്യൻ ഭക്ഷ്യമേള, വ്യാപാരമേള, വിവിധ മത്സരങ്ങൾ, കലാപരിപാടികൾ എന്നിവ ഉണ്ടാകും. വൈകീട്ട് മൂന്നുമണിമുതൽ രാത്രി വൈകുംവരെ പ്രവർത്തിക്കും. പത്ത് ദിർഹം മുതലാണ് ടിക്കറ്റ് നിരക്ക്.\nഗായകരായ കുമാർ സാനു, അൽക യാഗ്നിക്, ഉദിത് നാരായണൻ എന്നിവർ അണിനിരക്കുന്ന ലജന്റ്‌സ് ഫോർഎവർ എന്ന സംഗീതപരിപാടി ഒക്‌ടോബർ 18-ന് ദുബായ് ട്രേഡ് സെന്ററിലെ ശൈഖ് റാഷിദ് ഹാളിൽ അരങ്ങേറും. പ്രശസ്തമായ ലേ പേൾ ബൈ ഡ്രാഗൻസ് എന്ന ഷോ കാണാനെത്തുന്നവർക്ക് പ്രത്യേക ആനുകൂല്യങ്ങളുണ്ടാകും. വ്യാഴാഴ്ച മുതൽ നവംബർ രണ്ടുവരെയായിരിക്കും ഈ ആനുകൂല്യം. ന്യൂ വേൾഡ് പ്രൈവറ്റ് സ്കൂളിൽ ഒക്ടോബർ 31 മുതൽ നവംബർ രണ്ടുവരെ പ്രശസ്തരായ ഇന്ത്യൻ കലാകാരന്മാർ അണിനിരക്കുന്ന നൃത്തശില്പങ്ങൾ വേദിയിലെത്തും.\nദുബായ് ഗോൾഡ് ആൻഡ് ജൂവലറി ഗ്രൂപ്പിന് കീഴിലുള്ള എല്ലാ ജ്യൂവലറി ഷോറൂമുകളും ദീപാവലി പ്രമാണിച്ച് വിൽപ്പനയിൽ പ്രത്യേക ഇളവുകൾ നൽകുന്നുണ്ട്.\nദുബായ് ഫെസ്റ്റിവൽസ് ആൻഡ് റീട്ടെയിൽ എസ്റ്റാബ്ലിഷ്‌മെന്റ് പ്രതിനിധി മൊഹമ്മദ് ഫെറാസ് അറായഖത്, ദുബായ് ഷോപ്പിങ് സെന്റേർസ് ഡയറക്ടർ സ്റ്റീവൻ ക്ലീവർ എന്നിവരും പത്രസമ്മേളനത്തിൽ സംബന്ധിച്ചു.\nContent Highlights: Diwali placed on Dubai Tourism Calendar


Tuesday 24 July 2018 11:13 am IST\nസോള്: ഉത്തരകൊറിയ റോക്കറ്റ് വിക്ഷേപണകേന്ദ്രം പൊളിച്ചു മാറ്റുന്നു. രാജ്യത്തിന്റെ വടക്ക് പടിഞ്ഞാറ് ഭാഗത്തായുള്ള സോഹേ സ്റ്റേഷനാണ് പൊളിക്കുന്നത്. ഉത്തരകൊറിയയുടെ നടപടിയില് അമേരിക്കന് പ്രസിഡന്റ് ഡൊണാള്‍ഡ് ട്രംപ് സന്തോഷം പ്രകടിപ്പിച്ചു.\nഉത്തരകൊറിയയുടെ നീക്കങ്ങള് നിരീക്ഷിക്കുന്ന യു.എസ് ആസ്ഥാനമായ 38 നോര്‍ത്ത് ആണ് അമേരിക്കക്ക് നല്‍കിയ ഉറപ്പ് പാലിച്ചു എന്ന വാര്‍ത്ത പുറത്തുവിട്ടത്. ഉത്തരകൊറിയയുടെ വടക്ക് പടിഞ്ഞാറ് ഭാഗത്തായുള്ള റോക്കറ്റ് വിക്ഷേപണ കേന്ദ്രമായ സോഹേ സ്റ്റേഷന്റെ സാറ്റലൈറ്റ് ചിത്രങ്ങളും 38 നോര്‍ത്ത് പുറത്തുവിട്ടു. ജൂണില് നടത്തിയ കൂടിക്കാഴ്ചയില് ഉത്തരകൊറിയന് നേതാവ് കിം ജോങ് ഉന് ഒരു ആണവപരീക്ഷണ കേന്ദ്രം പൊളിച്ചുമാറ്റുമെന്ന് ഡൊണാള്‍ഡ് ട്രംപിന് ഉറപ്പു നല്‍കിയിരുന്നു.\nഉത്തരകൊറിയയുടെ സുപ്രധാന സാറ്റ്ലൈറ്റ് വിക്ഷേപണ കേന്ദ്രമാണ് പ്യോഗ്യാങിലുള്ള സോഹേ സ്റ്റേഷന്. എന്നാല് ഇത് ബാലിസ്റ്റിക് മിസൈല് പരീക്ഷണം നടത്താനും ഉപയോഗിച്ചിട്ടുണ്ടെന്നാണ് യുഎസ് സംശയം ഉന്നയിക്കുന്നത്. കഴിഞ്ഞ9മാസങ്ങള്‍ക്കിടെ ഉത്തരകൊറിയ ഒരു മിസൈല് പോലും വിക്ഷേപിച്ചിട്ടില്ലെന്നും ട്രംപ് പറഞ്ഞു.\nസിംഗപ്പൂരില് വെച്ച് ട്രംപും ഉന്നും നടത്തിയ കൂടിക്കാഴ്ചയില് കൊറിയന് ഉപദ്വീപിലെ ആണവനിരായുധീകരണം സംബന്ധിച്ച കരാറില് ഇരുവരും ഒപ്പിട്ടിരുന്നു. എന്നാല് ആണവായുധങ്ങള് എപ്പോള് ഉപേക്ഷിക്കും എന്ന് വ്യക്തമാക്കാത്തതിനാല് കരാര് ഏറെ വിമര്‍ശനങ്ങള്‍ക്കും വഴിവെച്ചിരുന്നു. ആറ് ആണവ പരീക്ഷണങ്ങളാണ് ഇതിനോടകം ഉത്തരകൊറിയ നടത്തിയത്. കഴിഞ്ഞ വര്‍ഷം സെപ്റ്റംബറിലായിരുന്നു ഏറ്റവും അവസാനത്തെ പരീക്ഷണം നടന്നത്.\nഉത്തരകൊറിയയുടെ റോക്കറ്റ് എന്‍ജിന് പരീക്ഷണം വിജയം\nആണവ പദ്ധതികളുമായി മുന്നോട്ട് പോകുമെന്ന് ഉത്തരകൊറിയ


I'm notacoward to attempt suicide: Shruthi - Malayalam Filmibeat\n24 min ago പവൻ കല്യാണിന്റെ അയ്യപ്പനും കോശിയിലും കണ്ണമ്മയായി എത്തുന്നത് സായ് പല്ലവിയോ...\n54 min ago മേഘ്‌നയുടേയും ചിരുവിന്‍റെയും കുഞ്ഞിന്‍റെ ചെല്ലപ്പേര് പുറത്തുവിട്ട് മുത്തച്ഛന്, ഇങ്ങനെ വിളിക്കും\nആത്മഹത്യചെയ്യാന് മാത്രം ഭീരുവല്ലെന്ന് ശ്രുതി\n| Published: Tuesday, July 16, 2013, 14:47 [IST]\nഒരാള് മാത്രം, കൊട്ടാരം വീട്ടില് അപ്പൂട്ടന് തുടങ്ങിയ സിനികളിലൂടെ മലയാളികളുടെ മനം കവര്‍ന്ന ശ്രുതി ഇപ്പോള് വലിയൊരു വിവാദത്തിലാണ്. നടി ആത്മഹത്യക്ക് ശ്രമിച്ചു എന്നാണ് ഗോസ്സിപ്പ് കോളങ്ങളിലെ വാര്‍ത്തകള്. എന്നാല് ആത്മഹ്യക്ക് ശ്രമിക്കാന് മാത്രം ഭീരുവല്ല താനെന്ന് ശ്രുതി പ്രതികരിച്ചു.\nഭക്ഷ്യ വിഷബാധയെ തുടര്‍ന്ന് ബാംഗ്ലൂരിനടുത്തുള്ള ഒരു ആസ്പത്രിയില് ചികിത്സയിലായിരുന്നു ശ്രുതി. വ്യക്തിപരമായി ഏറെ പ്രശ്‌നങ്ങള് നേരിടുന്ന ശ്രുതി ആത്മഹത്യക്ക് ശ്രമിച്ചതാണെന്ന് പാപ്പരാസികള് ഉറപ്പിച്ചു.\nവിവാഹ ജീവിതം എന്നും കലുഷിതമായിരുന്നു ശ്രുതിക്ക്. ആദ്യ ഭര്‍ത്താവിനെ പിരിഞ്ഞ് മാധ്യമപ്രവര്‍ത്തകനായ ചന്ദ്രചൂഡ ചക്രവര്‍ത്തിയെ വിവാഹം കഴിച്ചിട്ട് അധിക നാളായിട്ടില്ല. അപ്പോഴേക്കും വിവാഹം കോടതി കയറി. ചക്രവര്‍ത്തിയുടെ ആദ്യ ഭാര്യ മഞ്ജുളയാണ് പരാതിക്കാരി. തന്നോട് വിവാഹമോചനം തേടാതെയാണ് ചക്രവര്‍ത്തി ശ്രുതിയെ വിവാഹം കഴിച്ചതെന്നും അതുകൊണ്ട് അവരുടെ വിവാഹത്തിന് നിയമപരമായി സാധുതയില്ലെന്നുമാണ് മഞ്ജുളയുടെ വാദം.\nകാര്യങ്ങള് ഈ സ്ഥിതിയില് മുന്നോട്ട് പോകുമ്പോഴാണ് ശ്രുതി ഭക്ഷ്യ വിഷബാധയെ തുടര്‍ന്ന് ആസ്പത്രിയിലാകുന്നത്. എന്തായാലും വിഷവുമായി ബന്ധപ്പെട്ടതാണല്ലോ, അപ്പോള് ആത്മഹത്യാ ശ്രമമെന്ന് ആളുകള് ഉറപ്പിക്കുകയും ചെയ്തു. ഒരുപാട് പ്രശ്‌നങ്ങള്‍ക്ക് നടുവിലാണ് താനിപ്പോള് ഉള്ളതെങ്കിലും ആത്മഹത്യ ചെയ്യാന്‍മാത്രം ഭീരുവല്ലെന്ന് ശ്രുതി ആവര്‍ത്തിച്ചു.\n''ഞാന് ഷിര്‍ദ്ദിയിലേക്ക് ഒരു തീര്‍ത്ഥയാത്ര നടത്തിയതായിരുന്നു. തിരിച്ച് ബാംഗ്ലൂരിലേക്ക് വരുന്നതിനിടെ കഴിച്ച ഭക്ഷണമാണ് പ്രശ്‌നമായത്'-ആത്മഹത്യ ശ്രമത്തെക്കുറിച്ചുള്ള ശ്രുതിയുടെ പ്രതികരണം\nലോകം മുഴുവന് ആത്മഹത്യ ചെയ്യാന് തീരുമാനിച്ചാല് പോലും അതില് ഏറ്റവും ഒടുവിലത്തെ ആളായിരുക്കും താനെന്നാണ് ശ്രുതിയുടെ നിലപാട്. 13-ാം വയസ്സില് അഭിനയം തുടങ്ങിയ താന് ജീവിതത്തില് പല പ്രതസന്ധികളിലൂടെയും കടന്നുപോയിട്ടുണ്ടെന്നും ശ്രുതി പറയുന്നു.\nമറ്റ് നടിമാരോട് താരതമ്യം ചെയ്യുമ്പോള് താന് അനുഭവിച്ച പ്രതിസന്ധികള് എത്ര വലുതാണെന്ന് മനസ്സിലാകുമെന്നാണ് ശ്രുതി പറയുന്നത്. എന്തായാലും മറ്റുള്ളവരേക്കാള് നന്നായി അത്തരം പ്രതിസന്ധികളെ താന് മറികടന്നിട്ടുണ്ടെന്ന് തന്നെയാണ് ശ്രുതിയുടെ വിശ്വാസം.\nഇപ്പോഴത്തെ ഭര്‍ത്താവ് ചന്ദ്രചൂഡ ചക്രവര്‍ത്തിക്കൊപ്പം 2013 ജൂലായ് 20 ന് കോടതിയിലെത്തിയ പറ്റൂ എന്ന് പറഞ്ഞ് നോട്ടീസ് കൈപ്പറ്റിയിരിക്കുകയാണ് ശ്രുതി ഇപ്പോള്. ചക്രവര്‍ത്തിയുടെ ആദ്യ ഭാര്യ നല്‍കിയ പരാതിയിന്‍മേലാണ് നടപടി.\nശ്രുതി ആദ്യ വിവാഹം കഴിക്കുന്നത് എസ് മഹേന്ദറിനെയായിരുന്നു. 13 വര്‍ഷം നീണ്ട വിവാഹ ജീവിതത്തിന് 2011 ല് വിവാഹ മോചനത്തോടെ വിരാമമായി. ഈ ബന്ധത്തില് ഇവര്‍ക്കൊരു പെണ്‍കുട്ടിയുണ്ട്.\nRead more about: actress suicide food poison marriage gossip court നടി ആത്മഹത്യ വിഷം വിവാഹം\nActress Shruthi was recently admitted toaprivate hospital in Basaveshwara Nagar, Bangalore, due to food poisoning. Her being admitted to the hospital made media and gossip mongers to speculate that the actress tried to commit suicide because of troubles in her personal life.\nStory first published: Tuesday, July 16, 2013, 14:47 [IST]